ناوه‌نڎو یاۋنەری و چاپه‌مه‌نی هه‌په‌گەی‌ جە ئەرەیاۋنېۋەنە ۋەڵاشکەرڎۊ، ده‌وڵه‌تو توركی ئەرەگیری جارێۋەتەر بۆمبی ئه‌تۆمی تاكتیكیش دژ بە گه‌ریلاکا بەکار ئارڎەن. هامۋەخت زانیاری وردش جە بارەو چالاكییه‌كا گه‌ریلای و هجومەکا سوپاو توركی ئەرەگیری پی جۆره‌ وست ڕووە:
"١. جە هه‌رێمو گەشمەرڎە ده‌لیلی  جە ۋەرنیشتوو زاپی:
- ١٤و ته‌مووزی، جە سەعاتەکا ٠٧.٠٠، ٠٨.٠٠ و ٠٩.٠٠ جە مېڎانو مدرامانو کەشو ئێف ئێمی، به‌ چه‌كی قورس جە ئەرەگیرا دریا.
- ١٤و تەمووزی، سەعاڎ ١٢:٣٠ دەیەقۍ جە مېڎانو مدرامانو کەشو جودی فڕۆکېۋە بێفڕۆکەوانو ئەرەگیرا دلېنە بریا.
- ١٥و تەمووزی، جە سەعاڎ ٠٧:٠٠ پۍ ١١:٠٠ ی جە مېڎانو مدرامانو کەشو ئێف ئێمی، ٤ جار به‌ چه‌كی قورس جە ئەرەگیرا دریا.
٢. هه‌رێمو خواكوركی
-١٤و ته‌مووزی ، سەعاڎ ١٢:٤٠ دەیەقۍ جە کەشو گەشمەرڎە شاهانی، به‌ چەکی قورس ئەو ئەرەگیرا دریا. ئا چالاکییە جە لایەنو تیمە گېڵاکا یه‌ژاستاریوه‌ ئه‌نجامدریا.
٣. ئا هجومۍ کە سوپاو توركی ئەرەگیری بە بۆمبی ئەتۆمی تاکتیکی ئەنجامش دۍ،
- ١٥و تەمووزی، سەعاڎ ٠٨:٠٠ سه‌نگه‌ره‌كېما جە مېڎانو مدرامانو سیدای جە زاپ، جارێۋە بە بۆمبی ئەتۆمی تاکتیکی بۊمبۋاران کریۍ.
٤. ئا هجومۍ کە جە لایەنو سوپاو توركی ئەرەگیریۊ ئه‌نجام دریۍ:
- ڕۋانو ١٤ و ١٥و تەمووزی، سوپاو توركی ئەرەگیری هجومش کەرڎ سەرو سه‌نگه‌ره‌كاما جە مېڎانو مدرامانو سیدای جە زاپ و سەنگەرەکۍ مېڎانو مدرامانو کەشو ئێف ئێمی جە هه‌رێمو گەشمەرڎە ده‌لیلی جە ۋەرنیشتوو زاپی و حۊڵشادا بە حه‌فاره‌ مەڕەکاما وڕنا.
- ١٤و تەموزی، ١٠ کەڕەتۍ مېڎانو مدرامانو کەشو هەکاری و گۆلكایش، به‌ فڕۆکەی جەنگی بۊمبۋاران کەرڎۍ.
- ١٤ و ١٥و تەمووزی، مېڎانو مدرامانو سیداو زاپی، هه‌رێمو گەشمەرڎە ده‌لیلی جە ۋەرنیشتوو زاپی، دەگاو ده‌رگه‌لێی سه‌ر به‌ مەتینای، دەگاو شێلازۍ، مېڎانو مدرامانو کەشو هه‌كاری و مېڎانەکۍ کەشو گەشمەرڎە حەقی، کەشو گەشمەرڎە کامه‌رانی و ئاوەو لۆلانی جە خواکورک، ٢٦١ جارۍ بە كاتیۆشا، تانک و چەکی قورس بۊمبۋاران کریۍ.
هـ . ش
